ตามหัวข้อเลยค่ะ ตั้งแต่ครั้งแรกที่เป็นประจำเดือน ไม่เคยมาตรงสักครั้งบางทีหายไปนานมากหลายเดือน แบบนี้จะถือว่าผิดปกติไหมค่ะ ปล.เป็นคนน้ำหนักต่ำกว่าเกณฑ์นี้เกี่ยวไหมค่ะ
สวัสดีค่ะประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่เป็นรอบเดือนนั้น เป็นความผิดปกติ อาจมีสาเหตุมาจาก การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล น้ำหนักตัวที่มากหรือน้อยกว่าปกติแนะนำการรับประทานอาหารให้ครบหมู่ ให้ร่างกายมีน้ำหนักอยู่ในเกณฑ์ปกติ และควรไปพบแพทย์เพื่อตรวจหาสาเหตุที่แน่ชัด ซึ่งอาจจะต้องตรวจหาสาเหตุทางมดลูกและรังไข่ก่อนว่าไม่มี ในระหว่างนี้ไม่ซื้อยาปรับฮอร์โมนใดๆมาใช้เอง